Diari Oficial de la Generalitat Valenciana


Sumari del DOGV 8780, del 03-04-2020 (2020/2792)

Extracte de la Resolució de 30 de març de 2020, de la Direcció General de l'Institut Valencià de Competitivitat Empresarial (IVACE), per la qual s'acorda modificar els terminis d'execució, validesa de justificants de despesa i pagament i de justificació dels projectes aprovats en el marc de la Resolució de 4 de desembre de 2018, del president de l'IVACE per la qual es convoquen subvenciones per a projectes de Digitalització de Pime (DIGITALITZA-CV) amb càrrec al pressupost de l'exercici 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8780

Data del DOGV
:   03-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2792


Data del document
:   01-04-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 30 de març de 2020, de la Direcció General de l'Institut Valencià de Competitivitat Empresarial (IVACE), per la qual s'acorda modificar els terminis d'execució, validesa de justificants de despesa i pagament i de justificació dels projectes aprovats en el marc de la Resolució de 4 de desembre de 2018, del president de l'IVACE per la qual es convoquen subvenciones per a projectes de Digitalització de Pime (DIGITALITZA-CV) amb càrrec al pressupost de l'exercici 2018. [2020/2792]  
BDNS(Identif.): 427844  
   
De conformitat amb el que preveu l'article 20.8.a de la Llei 38/2003, de 17 de novembre, General de Subvencions, es publica l'extracte de la Resolució de 30 de març de 2020, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE: http://www.ivace.es  
  
Únic  
Modificar els terminis previstos en l'article 9.3 de la convocatòria en els següents termes:  
a) El projecte haurà de desenvolupar-se dins del període comprés entre l'1 d'abril de 2018 i la data de finalització de la vigència del Reial decret 463 /2020, de 14 de març, pel qual es declara l'estat d'alarma i les seues possibles pròrrogues, més 30 dies naturals, entenent-se que s'ha iniciat quan s'haja produït el primer compromís de despesa ferma i irreversible.  
b) Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
c) S'admetran els pagaments realitzats amb posterioritat a l'1 d'abril de 2018 i fins a la data de finalització de la vigència del Reial decret 463 / 2020, de 14 de març, pel qual es declara l'estat d'alarma i les seues possibles pròrrogues, més 120 dies naturals.  
d) La justificació de l'execució del projecte podrà presentar-se fins a la data de finalització de la vigència del Reial decret 463/2020 i les seues possibles pròrrogues més 120 dies naturals.  
  
València, 30 de marc de 2020.- La directora general de l'IVACE: Júlia Company Sanus.